|  |
| --- |
| PATVIRTINTAKlaipėdos lopšelio-darželio „Volungėlė“ direktoriaus 2020 m. birželio 26 d. įsakymu Nr. V-48 |

**RESPUBLIKINIO IKIMOKYKLINIO IR PRIEŠMOKYKLINIO UGDYMO ĮSTAIGŲ RESPUBLIKINIS** **INŽINIERINIŲ-KŪRYBINIŲ DIRBTUVIŲ PROJEKTAS**

**„SKRENDA, RIEDA, PLAUKIA“**

 STEAM ugdymas – integralus, į kompleksišką vaiko tikrovės reiškinių pažinimą, žinių pritaikymą ir problemų sprendimą orientuotas ikimokyklinis ir priešmokyklinis ugdymas gamtos pažinimo, technologijų, inžinerijos, menų ir matematikos kontekste. Vaikai, tyrinėdami atidžiai stebi, klausosi, liečia, domisi, nori sužinoti, išmokti, suprasti, kas vyksta aplinkui.

Ankstyvas inžinerijos ir gamtos mokslų integravimas darželyje gali paskatinti vaikus domėtis šia sritimi, įgyti kompetencijas, kurios tokios reikalingos šiandieniniame pasaulyje. Taikant tyrinėjimų ir atradimų metodą, vaikai skatinami eksperimentuoti, pasitelkiant vaizduotę, kūrybos procesą papildant estetikos, jutiminio ir emocinio patyrimo aspektu. Jau ikimokyklinio amžiaus vaikus galime supažindinti su įvairias dėsniais, pvz., dinamika – tiria jėgų veikiamų kūnų judėjimą. Kiekvienas daiktas stengiasi likti rimties būsenoje, kol veikiančios jėgos nepakeičia to būvio. Daiktas pajuda tik paveikus jėgai.

Dalyvaudami inžinierinių-kūrybinių dirbtuvių projekte „Skrenda, rieda, plaukia“, vaikai kartu su mokytojais, tėveliais sukurs daiktą, kuris paveiktas oro srovės, vandens ar kitų jėgų galės skristi, plaukti, riedėti.

**I. BENDROSIOS NUOSTATOS**

* 1. Respublikinio ikimokyklinio ir priešmokyklinio ugdymo įstaigų vaikų, tėvų ir mokytojų inžinierinių-kūrybinių dirbtuvių projekto (toliau – Projekto) nuostatai reglamentuoja projekto tikslą, uždavinius, vykdymo tvarką, darbų pateikimo formą.
	2. Projektą organizuoja Klaipėdos lopšelio-darželio „Volungėlė“ direktorė Renata Česnelienė, direktorės pavaduotoja ugdymui Ilona Gaidienė, mokytojos: Alma Rumšienė, Vaiva Bumblauskienė. Kontaktinis telefono numeris – 867221413, el. paštas – ugdymas@volungele.lt
	3. Projekto trukmė: 2020 m. liepos 7 d. – 2020 m. rugpjūčio 15 d.

**II. TIKSLAS IR UŽDAVINIAI**

 4. Projekto tikslas – skatinti domėjimąsi STEAM veiklomis, patirti kūrybiškumo, problemų sprendimo, mokėjimo mokytis džiaugsmą.

 5. Projekto uždaviniai:

 5.1. aktyviai tyrinėdami daiktus, priemones, vaikai pastebės, suvoks kas ir kaip veikia, taps kūrybinio proceso dalyviais.

 5.2. dalyvaudami STEAM veikloje, vaikai spręs inžinerinius klausimus, eksperimentuos, projektuos, konstruos daiktus.

**III. DALYVIAI**

6. Projekto dalyviai – Lietuvos ikimokyklinio ir priešmokyklinio ugdymo įstaigų vaikai, tėvai ir jų mokytojai.

**IV. PROJEKTO ORGANIZAVIMO TVARKA**

7. Projekto „Skrenda, rieda, plaukia“ tematika – kūrybinis-inžinierinis darbas susijęs su daiktu, kuris veikiamas jėgos gali skristi, plaukti, riedėti.

8. Dalyviai projekto darbo kūrimui medžiagas pasirenka savo nuožiūra.

9. Sukurtą judantį daiktą nufilmuoja, vaizdo įrašo trukmė 1-3 minutės.

10. Vaizdo įrašą patalpina YouTube, Vimeo ar kitoje vaizdo dalijimosi platformoje ir nuorodą įrašo į dalyvio kortelę.

11. Dalyviai padaro kokybišką darbelio nuotrauką, kurią kartu su dalyvio kortele (priedas Nr.1) atsiunčia adresu ugdymas @volungele.lt iki 2020 m. rugpjūčio 15 d.

**V. BAIGIAMOSIOS NUOSTATOS**

12. Dalyvaudamas šiame projekte dalyvis sutinka, kad jo pateikta informacija būtų platinama viešai.

13. Projekto nuotraukos ir nuoroda bus įkeltos į Klaipėdos lopšelio darželio „Volungėlė‘ internetinį puslapį <http://www,volungele.lt>

14. Visiems projekto dalyviams bus išsiųsti padėkos raštai.

Priedas Nr. 1

**DALYVIO KORTELĖ**

|  |  |
| --- | --- |
| Autoriaus vardas, pavardė |  |
| Darbelio pavadinimas |  |
| Mokytojo vardas, pavardė, el. pašto adresas |  |
| Ugdymo įstaigos pavadinimas, telefono numeris, el. pašto adresas |  |
| Nuoroda, kur patalpinta vaizdinė projekto medžiaga  |  |